Bikin girmama manyan mata a Ivory Coast - BBC News Hausa
Bikin girmama manyan mata a Ivory Coast
18 Mayu 2012
https://www.bbc.com/hausa/multimedia/2012/05/120514_largeladies_gallery
An bude wani bikin bajakoli domin nuna yadda halittar wasu matan Afrika take a birnin Abidjan na kasar Ivory Coast. A baya akan nuna wa wadannan matan kyama ko ma a daure su.
"Na fito fili na bayyana cewa a'a, kina da kyau - haka Allah ya halicce ki. Kiyi hankali da abinda kike ci, ki rinka motsa jiki domin muna sonki.' Ina sonsu,"
Kassi ya ce ya samu kwarin gwiwar yin wannan zane ne, sakamakon wata muhawara da ya tarar ana tafkawa lokacin da ya shiga motar haya daga birnin Abidjan zuwa Bingerville.
Wata mata mai fadi ta je karbar tiketi sai aka ce sai ta biya kudin mutane biyu domin za ta tare wurin mutum biyu ne. Hakan ya haifar da cece-kuce mai zafi.
Ya ce al'adar gargajiya ta Akan a Ivory Coast da Ghana tana girmama manyan mata: "Watanni uku bayan haihuwa, matan kan zauna domin murmurewa, kuma ana saran su samu lafiya, wanda hakan ke nuna yadda mazajensu ke kula da su."
Ayyukan da Kessi ya gabatar wani bangare ne na bikin bajakolin International Biennial of Naive Art wanda ake yi karo na hudu a bana. Masu zane-zane daga sama da kasashen Afrika 10 ne ke halattar bikin ciki harda Najeriya, Senegal da kuma Ghana.
Masu zane-zanen Naïve suna so ne su zana dabbobi da kuma mutane. Amma Naïve suna son abinda Ubangiji ya halitta tare da kare shi," a cewar Kassi, wanda kuma darakta ne a Bina festival.
Kayayyakin da za a gabatar za su kasance a wurin har zuwa ranar 20 ga watan Mayu a birnin Abidjan da suka hada Goethe Institute, the Contemporary Art Museum, the Rotonde des Arts, Plateau. (hotuna wakilin BBC John James)